Obrazloženje godišnjeg izvještaja o izvršenju financijskog plana Osnovne škole Ferdinandovac za razdoblje od 01.01.2023. do 31.12.2023. godine

OPĆI DIO

Proračun Osnovne škole Ferdinandovac za 2023. godinu sa projekcijama za 2024. i 2025. godinu usvojen je na sjednici Školskog odbora 27.10.2022. godine. Sadržaj i postupak donošenja financijskog plana proračunskog korisnika propisan je čl. 33-39. Zakona o proračunu (Nar. nov., br. 144/21).

Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, rashoda, viškova i manjkova unutar jedne godine. Sadržaj, podnošenje i donošenje izvještaja o izvršenju financijskog plana proračunskog korisnika propisani su u čl. 81.-87. Zakona o proračunu (Nar. nov., br. 144/21).

1) Račun prihoda i rashoda

Sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

Ukupni prihodi i primici Osnovne škole Ferdinandovac planirani su u iznosu 835.881,22 eura. Ostvarenje istih na kraju 2023. godine iznosi 783.782,90 eura. Indeks izvršenja iznosi 93,77 %. Prihodi su ostvareni prema planu. Indeks izvršenja s obzirom na isto razdoblje u protekloj 2022. godini iznosi 125,64 %. Ovaj indeks je za toliko veći zbog prihoda za rekonstrukciju krovišta Područne škole Drenovica koji su uplaćeni u siječnju 2023. godine što je jednokratna investicija većeg obujma. Nadalje zbog rasta plaća i materijalnih prava zaposlenika uslijed povećane inflacije tokom cijele godine, a dodatno su zaposlena dva pomoćnika u nastavi u sklopu projekta „Prilika za sve“.

Struktura prihoda ostvarenih u razdoblju od 01.01.-31.12.2023. godine:

Država: 673.685,00 eura = 85,95 %

Županija: 79.840,37 eura = 10,19 %

Općine: 7.399,70 eura = 0,94 %

Ostalo: 22.857,83 eura = 2,92 %

Ukupno: 783.782,90 eura = 100,00 %

Državni proračun (brojčane oznake 53 i 55-dio): Pomoći proračunskim korisnicima iz proračuna koji im nije nadležan (prihodi za plaće zaposlenika, materijalna prava, naknada za ne zapošljavanje osoba s invaliditetom, prehrana učenika, udžbenici za učenike, lektira za školsku knjižnicu, projekt „Temeljne vještine“ ). Planirano u iznosu 703.714,69 eura. Ostvareno u iznosu 673.685,00 eura. Indeks izvršenja iznosi 95,73 %. Indeks izvršenja s obzirom na isto razdoblje u protekloj 2022. godini iznosi 123,90 %. Prihodi su porasli zbog rasta plaća i naknada za prijevoz zaposlenika.

Županija (brojčane oznake 11 i 12): Prihodi iz nadležnog proračuna za financiranje redovne djelatnost proračunskih korisnika (prihodi za naknade troškova zaposlenika – službena putovanja, materijal i energija, usluge –tekuće i investicijsko održavanje, komunalne usluge, ostali nespomenuti – osiguranje, natjecanja – geografija, Eko-fotka, sufinanciranje 15% EU projekta „Robotico“, „Pametan obrok za pametnu djecu“, sufinanciranje EU projekta „Prilika za sve“). Prihodi od nadležnog proračuna za financiranje rashoda za nabavu nefinancijske imovine (dodatna ulaganja na građevinskim objektima – rekonstrukcija krovišta Područne škole Drenovica, nabava opreme – računalna oprema, garderobni ormarići). Planirano za cijelu 2023. godinu 85.774,53 eura. Ostvareno u 2023. godini u iznosu 79.840,37 eura. Indeks 93,08 %. Računi za prosinac 2023. godine su plaćeni u siječnju pa se računaju u prihode kada su mjerljivi, što znači iduće godine. Prihodi su ostvareni u potpunosti prema planu. Indeks izvršenja s obzirom na isto razdoblje u protekloj 2022. godini iznosi 175,02 %. Prihodi su značajno porasli. Ovaj indeks je za toliko veći zbog prihoda za rekonstrukciju krovišta Područne škole Drenovica koji su uplaćeni u siječnju 2023. godine što je jednokratna investicija većeg obujma.

Grad/općina (brojčana oznaka 55-dio): Tekuće pomoći proračunskim korisnicima iz proračuna Općine Ferdinandovac i Općine Novo Virje (standard učenika i školske aktivnosti – troškovi natjecanja, posjet Vukovaru, nagrade učenicima, tiskanje školskog lista „Cvrčak“, projekt „Sigurno u prometu“, projekt “Športom do zdravlja“, škola plivanja, tamburaški orkestar, trener hrvanja, nabava nastavnih pomagala i opreme: računalna oprema, oprema za ventilaciju i hlađenje, garderobni ormarići, sportska oprema, lektira za školsku knjižnicu, posuđe za prijevoz i posluživanje hrane u školskoj kuhinji). Ostvareno u iznosu 7.399,70 eura. U istom razdoblju lani ostvareno 9.983,86 eura. Indeks 74,12 %. Općine više ne sudjeluju u sufinanciranju prehrane učenika u školskoj kuhinji, a toliki iznos nisu preusmjerile na druge aktivnosti, već manji iznos.

Ostalo:

Vlastiti prihodi (brojčana oznaka 31): učenička zadruga „Iskra“, najam dvorane i najam stana. Prihodi za posebne namjene (brojčana oznaka 45): osiguranje učenika, projekt “Bijela roda“, škola plivanja koju sufinanciraju roditelji/skrbnici učenika, izvanučionička nastava i ekskurzije učenika, školska kuhinja koju plaćaju zaposlenici, međuopćinska natjecanja, naknade šteta koje su počinili učenici.

Pomoći iz proračuna - EU Županija (brojčana oznaka 56): „Prilika za sve“ –pomoćnici u nastavi, projekt „Svi u školi, svi pri stolu“ u razdoblju od siječnja do lipnja 2023. godine , projekt „Školska shema voća i mlijeka“.

Sredstva EU – proračunski korisnici (brojčana oznaka 58): Projekt „Robotico“.

Donacije PK (brojčana oznaka 63): tekuće donacije – sredstva za dnevnice učitelja na izvanučioničkoj nastavi, posuđe za školsku kuhinju.

Prihodi od prodaje dugotrajne imovine –PK (brojčana oznaka 72): otplata prodanih stanova. Prihod izostao u 2023. godini.

Prihodi od naknade šteta s osnova osiguranja –PK (brojčana oznaka 73): uplata osiguravajućih društava s osnova osiguranja imovine.

Ukupni rashodi i izdaci Osnovne škole Ferdinandovac planirani su u iznosu 809.634,23 eura. Ostvarenje istih u 2023. godini iznosi 753.456,20 eura. Indeks izvršenja iznosi 93,06 %. Rashodi su ostvareni prema planu. Indeks izvršenja s obzirom na isto razdoblje u protekloj 2022. godini iznosi 112,34 %. Ovaj indeks je za toliko veći zbog inflacije na državnoj razini i u većoj mjeri zbog rasta plaća zaposlenika i cijena energenata (prirodni plin) te u manjoj mjeri zbog rasta cijena materijala (namirnice za školsku kuhinju).

2) Račun financiranja

Osnovna škola Ferdinandovac u navedenom razdoblju nije ostvarila primitke od financijske imovine i zaduživanja te nije imala izdatke za financijsku imovinu i otplate instrumenata zaduživanja.

3) Obrazloženje prijenosa sredstava iz prethodne godine

Financijski plan za 2023. godinu sastavljao se u rujnu prethodne godine i planiralo se uravnoteženo ostvarenje prihoda i rashoda osim po izvoru financiranja Prihodi za posebne namjene (brojčana oznaka 45) i to po projektu „Bijela roda“ gdje se novac prikuplja kao pričuva za tekuće i investicijsko održavanje zgrade matične škole. Planirano je prenijeti 650,00 eura viška iz prethodnih razdoblja koja bi bila raspoloživa od 1.1.2023. godine. Ostvarenje po tome izvoru je bilo prema planu, no ostvareni su viškovi i manjkovi po drugim izvorima financiranja što je vidljivo iz tablice:

Struktura rezultata poslovanja 1.1.2023. godine:

|  |  |
| --- | --- |
| Izvor financiranja | Raspoloživo u sljedećem razdoblju od 1.1.2023. |
| Ministarstvo znanosti i obrazovanja izvor 53 - isplate po sudskim presudama 2016.-2017. godina 63612010 | -536,69 |
| Županija -ZS izvor 54 redovni troškovi: putni nalozi, materijal, energija, usluge održavanja, osiguranje 67111001 i kapitalni: krovište PŠ DR, 2 arhivska ormara, perač podova, perilica rublja, perilica posuđa, knjige šk. knjižnica 67121001 | -29.459,79 |
| Županija IZS - Pametan obrok izvor 11 -računalne usluge -materijalno šk. kuhinja 67111001 | -31,52 |
| Županija IZS - Rekonstrukcija krovišta PŠ Drenovica izvor 11 - dio računa 67121001 | -5.878,22 |
| Projekt Robotico izvor 5.8. 85% troškova: nagrade za rad na projektu, putni nalozi, promidžbeni materijali, usluga prijevoza, objave pr članaka, usluge prevoditelja, catering za završnu konferenciju 63931001 5.111,80 i oprema: kamera i web kamera 63941001 4.429,17 i 64132001 8,54 | 1.323,83 |
| Općina Ferdinandovac izvor 55 -troškovi putnih naloga na natjecanja: ZD, ZG, KŽ, sufinanciranje namirnica za šk. kuhinju, prijevoz donacije Fučijaš, ugovor o djelu za snimanje pjesme i tamburaški orkestar, plakete i nagrade odličnim učenicima, škola plivanja, medalje i pehari športom do zdravlja, troškovi natjecanja u drugim školama 63613 i oprema:printer i lektira šk. knjižnica  | 4.053,74 |
| Učenička zadruga Iskra izvor 31 -materijal 64132001=0,30, 66141=470,00 i 66142=696,00 | 1.212,83 |
| Stanarina izvor 31 -arhivski ormar dio računa 66151001 | 605,69 |
| Najam školske sportske dvorane izvor 31 - sportska oprema 66151001 | 193,78 |
| Školska kuhinja izvor 45 -namirnice i oprema: hladnjak -potraživanja 11.751,00 kuna 65264001  | 68,95 |
| Hrvatski zavod za zapošljavanje izvor 45 - pedagog pripravnik (plaća i putni troškovi) | 432,54 |
| Javna ustanova - "Bijela roda" izvor 45 - usluge tekućeg i invest. održavanja građevinskih objekata 65269015 | 650,34 |
| Štete koje su počinili učenici izvor 45 -popravak tableta, lektira šk. knjižnica 65264001 | 120,28 |
| Prodaja stanova izvor 72 -računala i računalna oprema 72111 | 926,90 |
| Naknade šteta s osnova osiguranja izvor 73 -popravci tableta učenika | 70,34 |
| UKUPNO: | -26.247,00 |

Prenesena sredstva po izvorima financiranja 9.659,22 eura: Projekt Robotico, Općina Ferdinandovac, učenička zadruga, najam školskog stana, najam školske sportske dvorane, uplate roditelja i zaposlenika za školsku kuhinju, HZZ pripravnik pedagog, međuopćinsko natjecanje Lidrano, "Bijela roda", uplate roditelja za štete koje su počinili učenici, refundacije za natjecanja u drugim školama, tekuća donacija Adriatic osiguranje, tekuća donacija Friš, otplata prodanih stanova, naknade šteta s osnova osiguranja.

Manjak prihoda poslovanja - metodološki manjak - prihodi se priznaju u trenutku plaćanja računa -35.906,23 eura: Županija ZS rekonstrukcija krovišta PŠ Drenovica, Županija IZS krovište dio RN i projekt "Pametan obrok". Računi za prosinac 2022. primljeni u siječnju 2023., plaćeni u siječnju 2023., ušli su u prihode 2023. U metodološki manjak ulazi i refundacija Ministarstva obrazovanja za isplate po sudskim presudama.

U izvještajnom razdoblju od 1.1.2023. godine do 31.12.2023. godine Osnovna škola Ferdinandovac ostvarila je 783.782,90 eura prihoda i 753.456,20 eura rashoda. Preneseni manjak prihoda iz prethodnog razdoblja iznosi 26.247,00 eura. Višak prihoda raspoloživ u sljedećem razdoblju iznosi 4.079,70 eura.

Struktura rezultata poslovanja 31.12.2023. godine:

|  |  |
| --- | --- |
| Izvor financiranja | Raspoloživo u sljedećem razdoblju od 1.1.2024. |
| Državni proračun izvor 55 - prehrana učenika 63612011  | 2.483,82 |
| Državni proračun izvor 55 - temeljne vještine 63612011  | 972,86 |
| Županija -ZS izvor 54 redovni troškovi: putni nalozi, materijal, energija, usluge održavanja, osiguranje 67111001 i kapitalni: laptop i garderobni ormarići PŠ Crnec 67121001  | -3.215,68 |
| Županija IZS - Pametan obrok izvor 11 -računalne usluge -materijalno šk. kuhinja 67111001  | -31,53 |
| Županija - IZS izvor 11 plin, telefonija, odvoz smeća, dimnjačarske usluge, pričuva, slivne vode, odvoz fekalija, najam printera 67111001  | -1.343,80 |
| Općina Ferdinandovac izvor 55 -PN Vukovar, tamburaški orkestar, hrvanje, nagrade učenicima, škola plivanja, medalje športom do zdravlja, troškovi natjecanja, tiskanje "Cvrčka", nastavna pomagala:globus 63613 i oprema: računalna oprema, klima uređaji, sportska oprema i lektira šk. knjižnica 63623001  | 2.472,75 |
| Učenička zadruga Iskra izvor 31 -materijal i oprema -64132001, 66141 i 66142  | 207,44 |
| Najam školske sportske dvorane izvor 31 - sitni inventar i najam printera 66151001  | 219,49 |
| Školska kuhinja izvor 45 -namirnice, sredstva za čišćenje, higijenski materijal i posuđe 65264001  | 2.314,35 |
| **UKUPNO:** | **4.079,70** |

POSEBNI DIO - PROJEKTI

Sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Ciljevi koji su ostvareni i pokazatelji uspješnosti realizacije tih ciljeva:

Projekt „Školska shema“

Republika Hrvatska nastavlja provedbu školske sheme odnosno dodjelu besplatnih obroka voća, povrća, mlijeka i mliječnih proizvoda te edukativne aktivnosti za djecu u osnovnim i srednjim školama s ciljem:

* povećanja unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka  i mliječnih proizvoda i
* edukacije učenika u cilju smanjenja otpada od hrane.

Projekt „Svi u školi, svi pri stolu“

Svrha: Osiguravanje školske prehrane za učenike koji žive u siromaštvu i riziku od siromaštva.

Škola sudjelovala u projektu od siječnja do lipnja 2023. godine.

Projekt „Pametan obrok za pametnu djecu“

Cilj i svrha projekta: Ovim projektom razvija se novi sustav prehrane u osnovnim školama kojima je osnivač Koprivničko-križevačka županija u cilju poboljšanja prehrane učenika i ujednačavanja školskih obroka u svim školama. Projekt se provodi kako bi se potaknulo usvajanje zdravih prehrambenih navika kod osnovnoškolaca, uz osiguranje zdravih, kvalitetnih i nutritivno vrijednih obroka. Projekt provode Koprivničko-križevačka županija i Podravka d.d., a tijekom provedbe projekta naglasak je na kontinuiranoj edukaciji djece, roditelja i zaposlenika škole odnosno na upoznavanju svih zainteresiranih skupina o važnosti kvalitetne i zdrave prehrane, kako bi projekt polučio rezultate. Takozvani „pametni obroci“, koje osmišljava tim Podravkinih nutricionista, osmišljeni su u skladu s Nacionalnim smjernicama za prehranu učenika u osnovnim školama u kojima su zastupljene i grupe namirnica koje su djeci potrebne za normalan psihofizički razvoj, a za koje se utvrdilo da do sada nisu bile zastupljene u zadovoljavajućoj mjeri.

Projekt „Robotico“

Ciljevi projekta: Popularizacija STEM-a u području robotike posebice u granama mehatronike, astronomije, programiranja i 3D modeliranja te razvijanje izvannastavnih programa iz navedenih područja. Aktivnosti kojima su se ciljevi projekta postigli su: edukacija nastavnika, nabava informatičke opreme i opreme za robotiku, održavanje kampova za učenike, studijsko putovanje na sajam robotike te izrada zajedničkog priručnika o robotici za učenike.

Projekt „Eko-fotka“

To je natječaj za učeničku eko-fotografiju koji se raspisuje na razini svih osnovnih škola Republike Hrvatske. Svrha je projekta poticanje i razvijanje ljubavi za prirodne ljepote zavičaja, razvijanje kritičkog mišljenja prema tendencijama koje narušavaju prirodnu ravnotežu, te osvješćivanje potrebe da je pojedinac dužan živjeti u suglasju s prirodom.
Projekt se počeo provoditi u školskoj 2001./2002. godini i od tada ga svake godine redovito organiziramo.

Projekt „Škola plivanja“

Cilj i svrha projekta:Projektom se sufinancira obuka neplivača za sve učenike trećih razreda kojima je osnivač Koprivničko-križevačka županija (u ovoj školskoj godini predviđen je obuhvat tri generacije, koje zbog pandemije bolesti COVID-19 nisu mogle obuku realizirati prošlih godina).

Koprivničko-križevačka županija jedna je od rijetkih u Republici Hrvatskoj koja financira ovakav projekt, pri čemu se prvenstveno potiču zdrave sportske navike već u ranoj dobi učenika. Ovaj projekt uspješno se provodi dugi niz godina i njime se potiču izvannastavne aktivnosti i razvoj motoričkih vještina kod učenika. Školu plivanja vode licencirani stručnjaci, a projekt je zaokružen i organiziranim prijevozom učenika.

Projekt „Prilika za sve“

Kroz ovaj projekt omogućeno je pružanje stručne podrške učenicima s teškoćama u razvoju za ravnopravno uključivanje u rad i obrazovni sustav. Zaposleno je dvoje pomoćnika u nastavi.

Projekt „Temeljne vještine“

Projekt financira Ministarstvo znanosti i obrazovanja u sklopu izvannastavnih aktivnosti učenika osnovnih i srednjih škola.

 Cilj projekta “Temeljne vještine” je pružiti potporu uključivanju i aktivnom sudjelovanju većeg broja učenika u izvannastavnim aktivnostima kako bi se poboljšala fina motorika šake, koordinacija oko-ruka, razvio osjećaj za lijepo, upornost, snalažljivost i samopouzdanje. Učenici će imati više prilika  vježbati rad u timovima i grupama, razvijati osjećaj zajedništva, ponosa i poštovanja prema svojoj kulturi i precima. Također će razvijati potrebu za redovitijim i potpunijim recikliranjem tkanina. Opći cilj projekta je doprinijeti integraciji učenika u zajednicu na području Općine Ferdinandovac, odnosno uključivanje učenika u izvanškolske aktivnosti i stvaranje sljedeće generacije umjetnika i zanatlija.

Projekt će učenicima osigurati potrebne materijale i pribor te educirati voditelje aktivnosti za mnogo različitih vrsta ručnog rada i izrade rukotvorina. Temeljita educiranost voditeljica će omogućiti učenicima veću slobodu izbora ručnog rada i kvalitetu koju mogu postići.

Izradom i izlaganjem svojih radova učenici će pozitivno djelovati na svoj osobni razvoj, a time i na svoju okolinu.

 Ravnatelj: Miroslav Fuček, prof.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_